b'\n_START_ARTICLE_\nBelladonna\n_START_SECTION_\nRani \xc5\xbeivot\n_START_PARAGRAPH_\nMichelle Anne Sinclair ro\xc4\x91ena je u Biloxiju, Mississippi kao drugo od sedmero djece. Njezina obitelj ima njema\xc4\x8dkog i \xc5\xa1kotskog podrijetla. S 12 godina prvi put se poljubila, prvu tetova\xc5\xbeu napravila je u dobi od 13 godina, a s 14 godina je prvi put stupila u seksualni odnos. Tada je tako\xc4\x91er i napustila srednju \xc5\xa1kolu i oti\xc5\xa1la od roditelja. Kratko vrijeme ostala je u Utahu i bila odgajana kao Mormon. Prije pornografske karijere radila je u du\xc4\x87anima Victoria\'s Secret, Sears i Subway.\n_START_SECTION_\nKarijera\n_START_PARAGRAPH_\nNjezino upoznavanje s porno industrijom zapo\xc4\x8delo je kada je agent do\xc5\xa1ao u Utah kako bi se sastao s njezinom prijateljicom. Ona ih je upoznala i Sinclair je sljede\xc4\x87i dan oti\xc5\xa1la u Los Angeles. Prije nego je zapo\xc4\x8dela s karijerom plesala je u no\xc4\x87nom klubu u Utahu. Pseudonim "Belladonna" do\xc5\xa1ao je dijelom iz imena njezine prijateljice Belle iz Utaha; kasnije joj je jedan od prvih agenata predlo\xc5\xbeio ime Bella Donna, \xc5\xa1to na talijanskom zna\xc4\x8di "lijepa djevojka". Njezina motivacija za ulazak u porno industriju bila je striktno financijske prirode._NEWLINE_Belladonna je u\xc5\xa1la u porno industriju nakon \xc5\xa1to je doselila u Los Angeles s namjerom da postane manekenka. Karijeru je zapo\xc4\x8dela 2000. godine u dobi od 18 godina. Njezin prvi film bio je Real Sex Magazine redatelja Billa Whitrocka; partner u sceni joj je bio Chris Cannon. Budu\xc4\x87i je scena sadr\xc5\xbeavala analni seks, morala je odraditi prvi klistir, a tako\xc4\x91er se od nje zahtijevalo i da urinira po glumcu. U jednom od svojih prvih filmova, tako\xc4\x91er s Cannonom, glumi u sceni smje\xc5\xa1tenoj u zatvoru u kojem izvodi grupni seks s jo\xc5\xa1 dvanaestoricom mu\xc5\xa1karaca. Od tada nastupila je u preko 250 filmova uklju\xc4\x8duju\xc4\x87i naslove kao \xc5\xa1to su Service Animals 6 i 7, She-Male Domination Nation, Jenna Loves Bella, Back 2 Evil, Weapons of Ass Destruction i Fashionistas Safado: The Challenge. 2002. godine glumila je u nagra\xc4\x91ivanom BDSM filmu Fashionistas, a njegov redatelj John Stagliano opisao ju je kao "\xc5\xbeenu s najnevjerojatnijim seksualnim sposobnostima koje sam ikad vidio". Uz Stagliana, najvi\xc5\xa1e puta radila je s Nachom Vidalom, Roccom Siffredijem i Julesom Jordanom. 2003. godine potpisala je ugovor sa Sineplexom za koga je tako\xc4\x91er i re\xc5\xbeirala. Trenutno je vlasnica i upraviteljica Belladonna Entertainment sa svojim partnerom i mu\xc5\xbeem Aidenom Kellyjem. Producira vlastite filmove koje ekskluzivno distribuira Evil Angel. Njezin redateljski debi za Evil Angel bio je film Evil Pink iz 2003. godine. Od tada je re\xc5\xbeirala i glumila u serijalima kao \xc5\xa1to su Fetish Fanatic, Dark Meat, No Warning, Odd Jobs, Belladonna\'s Butthole Whores, Foot Soldiers, Girl Train, Manhandled, Fucking Girls, Evil Pink, Cock Happy i My Ass is Haunted. Njezina produkcija klasificirana je kao Gonzo pornografija (scene su snimljene na na\xc4\x8din da se gledatelj osje\xc4\x87a kao da je u njima). _NEWLINE_Nekoliko puta je nastupila u reality televizijskoj seriji Family Business koja se fokusira na \xc5\xbeivot porno redatelja Adama Glassera (Seymore Butts). 2004. godine zajedno s velikim brojem porno zvijezda, fotografirao ju je Timothy Greenfield-Sanders za coffee table book, a tako\xc4\x91er se pojavljuje i u HBO-ovom dokumentarcu Thinking XXX o radu na navedenoj knjizi.\n_START_SECTION_\nMedijska pozornost\n_START_PARAGRAPH_\nNjezinu karijeru u porno industriji dvije godine su pratile kamere "ABC" televizije, \xc5\xa1to je kulminiralo intervjuom s popularnom Diane Sawyer u sije\xc4\x8dnju 2003. godine, kao dio segmenta Primetime Thursday koji se odnosi na pornografiju. U jednom dijelu intervjua Belladonna je zaplakala. Jedna od tema u intervjuu bila je i \xc4\x8dinjenica da je oboljela od klamidije. Medijska pompa koja se podigla nakon intervjua pomogla joj je u nastavku karijere. _NEWLINE_Od tada, intervju je nekoliko puta kori\xc5\xa1ten od strane raznih anti-pornografskih skupina, kako bi poku\xc5\xa1ali dokazati da je pornografija \xc4\x8dista eksploatacija \xc5\xbeena koje se pojavljuju u njoj; ipak, Belladonna je ostala aktivna glumica u pornografiji. Kasnije je izjavljivala da joj nikad nije bila namjera davati anti-pornografske izjave. U jednom intervjuu su je pitali da li je zadovoljna s intervjuom koji je odradila s Diane Sawyer. Na to je odgovorila: "Nisam zadovoljna s Primetime-om, ali voljela bih jednoga dana vidjeti emitiranu kompletnu pri\xc4\x8du, kako bi se svi uvjerili da sam zbilja imala mnogo toga dobrog za re\xc4\x87i o porno industriji. Ako me netko imalo zna, onda zna da OBO\xc5\xbdAVAM snimanje!"_NEWLINE_Televizijska ku\xc4\x87a "ABC" kontaktirala ju je jo\xc5\xa1 jednom kako bi napravili nastavak intervjua; ona je odbila i izjavila: "Ne, hvala. Ne \xc5\xbeelim ponovno biti osramo\xc4\x87ena."\n_START_SECTION_\nPolumirovina\n_START_PARAGRAPH_\nU kolovozu 2007. godine Sinclair se odlu\xc4\x8dila povu\xc4\x87i iz glume zbog zabrinutosti oko STD-a, pogotovo herpesa. Mislila je da je oboljela od herpesa jo\xc5\xa1 2002. godine i bojala se da se zaraza pro\xc5\xa1irila; ipak, kasnije je otkriveno da se radilo o obi\xc4\x8dnom ko\xc5\xbenom osipu. Bez obzira na to, svejedno se odlu\xc4\x8dila povu\xc4\x87i na neko vrijeme._NEWLINE_U intervjuu iz 2007. godine s tjednikom iz Salt Lake Cityja, Sinclair je izjavila \xc5\xbealjenje oko nekih stvari koje je radila u filmovima, pogotovo na po\xc4\x8detku svoje karijere kad je nastupala u scenama koje su mnogi smatrali ekstremnim ili tabuom. Budu\xc4\x87i nije imala vodstvo neke od starijih kolegica, \xc4\x8desto je padala u klini\xc4\x8dku depresiju i konzumirala marihuanu. U istom interjvuu izjavila je da je preuzela odgovornost za sva svoja djela i da nikad nije bila tjerana silom na glumu u filmovima._NEWLINE_Sude\xc4\x87i prema napisima na vlastitom blogu iz 2008. godine, Sinclair se ipak vratila iz mirovine i snimila nekoliko hard core scena. Nastupila je u filmu Pirates II, nastavku najbolje prodavanog DVD-a produkcijske ku\xc4\x87e Digital Playground, Pirates. Tako\xc4\x91er je nastupila i u seriji PG Porn, redatelja Jamesa Gunna. _NEWLINE_U lipnju 2010. godine najavljeno je da \xc4\x87e glumiti jednu od uloga u nadolaze\xc4\x87em horor filmu Stripped.\n_START_SECTION_\nOsobni \xc5\xbeivot\n_START_PARAGRAPH_\nBelladonna je bila zaru\xc4\x8dena za porno glumca Nacho Vidala. 11. travnja 2004. godine udala se u Las Vegasu (dr\xc5\xbeava Nevada) za Aidena Kellyja. Zajedno imaju k\xc4\x87er Mylu, ro\xc4\x91enu 11. sije\xc4\x8dnja 2005. godine. _NEWLINE_Osim glume, Belladonna se interesira za pilates, yogu, vrtlarstvo, filmove, pjevanje, video igrice, akvarije, kuhanje i putovanja.'